CELEX: 52008PC0813
Language: da
Date: 2008-11-26
Title: Forslag til Europa-Parlamentets og Rådets forordning om ændring af forordning (EF) nr. 1081/2006 om Den Europæiske Socialfond med henblik på at udvide listen over omkostningstyper, der er berettigede til støtte fra ESF

Vigtig juridisk meddelelse

|

52008PC0813

Forslag til Europa-Parlamentets og Rådets forordning om ændring af forordning (EF) nr. 1081/2006 om Den Europæiske Socialfond med henblik på at udvide listen over omkostningstyper, der er berettigede til støtte fra ESF  /* KOM/2008/0813 endelig udg. - COD 2008/0232 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 26.11.2008KOM(2008) 813 endelig2008/0232 (COD)Forslag tilEUROPA-PARLAMENTETS OG RÅDETS FORORDNINGom ændring af forordning (EF) nr. 1081/2006 om Den Europæiske Socialfond med henblik på at udvide listen over omkostningstyper, der er berettigede til støtte fra ESFBEGRUNDELSE-  Begrundelse og formålFormålet med forslaget er at forenkle Den Europæiske Socialfonds interventioner.-  Generel baggrund: Nye udfordringer for den fremtidige ESFDen Europæiske Socialfond (ESF) er oprettet i henhold til traktatens artikel 146, ifølge hvilken den skal bidrage til at lette arbejdskraftens adgang til beskæftigelse og fremme dens geografiske og faglige bevægelighed. Den bidrager dermed også til virkeliggørelsen af det mål for økonomisk og social samhørighed, der er opstillet i EF-traktatens artikel 158, ved at støtte politikker og prioriterede opgaver, som tager sigte på at opnå fuld beskæftigelse og bedre kvalitet og produktivitet i arbejdet samt at fremme social integrering og samhørighed i overensstemmelse med retningslinjerne og henstillingerne i den europæiske beskæftigelsesstrategi (EBS).Den nuværende finanskrise og økonomiske recession lægger et stadig større konkurrencemæssigt pres på virksomhederne i Europa og påvirker de offentlige budgetter negativt. I mange medlemsstater er væksten blev reduceret betragteligt; i nogle er den helt gået i stå. Arbejdsløshedstallene er på vej op.Det er i denne kontekst af allerstørste betydning, at ESF's potentiale udnyttes fuldt ud for at afbøde problemerne for de arbejdsløse, navnlig de mest udsatte, i økonomiske nedgangstider. Alt bør sættes ind på at tilskynde til effektiv og hurtig tildeling af disponible ressourcer, dog uden at tilsidesætte principperne om forsvarlig økonomisk forvaltning. I denne sammenhæng er formålet med forslaget at indføre en enklere metode for tildeling af midler fra ESF, så fonden hurtigere og mere effektivt kan bidrage til at løse de økonomiske og sociale problemer, som Europa står over for.Europa-Parlamentet har gentagne gange nævnt forenkling som det vigtigste emne for strukturfondene. Også Den Europæiske Revisionsret har i sin årsberetning om budgetgennemførelsen i 2007 fremsat anbefalinger i denne henseende. Den anbefalede at forenkle "grundlaget for beregningen af støtteberettigede omkostninger og i større omfang gøre brug af faste beløb eller faste satser i stedet for at godtgøre 'faktiske omkostninger'"[1]. For indirekte omkostninger har udbetaling efter faste satser fra ESF har været muligt siden 2007. 23 medlemsstater vil få udbytte af denne bestemmelse. Udbetaling af faste beløb er endnu ikke en mulighed efter ESF's regler. Dette forslag har til formål at udvide finansieringen efter faste satser til at dække direkte omkostninger, at udvide anvendelsesområdet til at omfatte standardskalaer for enhedsomkostninger og gøre det muligt at anvende betalingsordninger med faste beløb.Forslaget ændrer ikke ved ESF-forordningens fokusering på de fire hovedindsatsområder, som Det Europæiske Råd har godkendt: forbedring af tilpasningsevnen hos arbejdstagere og virksomheder; forbedret adgang til beskæftigelse, forebyggelse af arbejdsløshed, forlængelse af den erhvervsaktive periode og hjælp til at få flere ind på arbejdsmarkedet; styrkelse af den sociale integrering ved at fremme integreringen af dårligt stillede personer på arbejdsmarkedet og ved at bekæmpe forskelsbehandling; fremme af partnerskaber med henblik på reformer inden for beskæftigelse og integrering.I de mindst velstående regioner og medlemsstater vil strukturfondenes indsats fortsat være koncentreret om fremme af strukturtilpasninger, vækst og jobskabelse. Med henblik herpå vil ESF under konvergensmålet, ud over ovennævnte prioriterede opgaver, fortsat støtte aktiviteter, der tager sigte på at øge og forbedre investeringerne i menneskelige ressourcer, navnlig gennem forbedring af systemerne for almen og erhvervsfaglig uddannelse, og foranstaltninger, der tager sigte på at forbedre den institutionelle kapacitet og effektiviteten i den offentlige administration på nationalt, regionalt og lokalt plan. Endelig ændrer forslaget ikke ved de bestemmelser i forordningen, der understøtter EU's indsats for at udrydde uligheder mellem mænd og kvinder og for at fremme god forvaltningsskik. Arbejdsmarkedsparternes deltagelse i gennemførelsen af fondens prioriterede opgaver og interventioner er fortsat af særlig betydning, navnlig i den delvise omprogrammering af ESF-programmerne, hvis en sådan viser sig nødvendig under indtryk af den aktuelle økonomiske situation.Sideløbende med dette forslag fremsætter Kommissionen forslag om en række ændringer til strukturfondsforordningerne (navnlig til forordningen med generelle bestemmelser), så de kan udnyttes så effektivt som muligt som led i indsatsen for at afbøde krisen. Et punkt, der vil berøre ESF, er forslaget om, at forvaltningsmyndighederne skal have adgang til øgede forskudsbetalinger, så de kan kickstarte nye interventioner.-  Overensstemmelse med andre EU-politikker og -målIkke relevant1. FORSLAGETS RETLIGE ASPEKTER-  RESUMÉ AF FORSLAGETFormålet med forslaget er at ændre ESF-forordningen, så den bliver lettere at forvalte og anvende.-  RetsgrundlagForslaget er baseret EF-traktatens artikel 148.-  SubsidiaritetsprincippetSubsidiaritetsprincippet finder ikke anvendelse, eftersom forslaget hører under Fællesskabets enekompetence.2008/0232 (COD)Forslag tilEUROPA-PARLAMENTETS OG RÅDETS FORORDNINGom ændring af forordning (EF) nr. 1081/2006 om Den Europæiske Socialfond med henblik på at udvide listen over omkostningstyper, der er berettigede til støtte fra ESFEUROPA-PARLAMENTET OG RÅDET FOR DEN EUROPÆISKE UNION HAR –under henvisning til traktaten om oprettelse af Det Europæiske Fællesskab, særlig artikel 148,under henvisning til forslag fra Kommissionen[2],under henvisning til udtalelse fra Det Europæiske Økonomiske og Sociale Udvalg[3],under henvisning til udtalelse fra Regionsudvalget[4],efter proceduren i traktatens artikel 251[5], ogud fra følgende betragtninger:(1) I henhold til artikel 56 i Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999[6] fastsættes reglerne om udgifters støtteberettigelse på nationalt niveau, dog med visse undtagelser for Den Europæiske Fond for Regionaludvikling og Den Europæiske Socialfond (ESF).(2) I artikel 11, stk. 3, i Europa-Parlamentets og Rådets forordning (EF) nr. 1081/2006 af 5. juli 2006 om Den Europæiske Socialfond og om ophævelse af forordning (EF) nr. 1784/1999[7] fastlægges det, hvilke omkostninger der er berettigede til støtte fra ESF i henhold til bestemmelserne i artikel 11, stk. 1, i samme forordning.(3) På grund af finanskrisen er der behov for yderligere forenklinger, som skal gøre det lettere at få støtte fra ESF.(4) Den Europæiske Revisionsret anbefalede i sin årsberetning for 2007, at de lovgivende myndigheder og Kommissionen indstiller sig på at revurdere udformningen af fremtidige udgiftsprogrammer og behørigt overvejer at forenkle grundlaget for beregningen af støtteberettigede omkostninger og i større omfang gøre brug af faste beløb eller faste satser i stedet for at godtgøre "faktiske omkostninger".(5) Det er vigtigt, at de interventioner, der modtager støtte fra ESF bliver nemmere at styre, forvalte og kontrollere, navnlig når de er knyttet sammen med en resultatbaseret godtgørelsesordning, og for at sikre dette, er det rimeligt at acceptere yderligere to former for støtteberettigede omkostninger, nemlig faste beløb og en fast sats, der er baseret på standardskalaer for enhedsomkostninger.(6) For at sikre retssikkerheden i forbindelse med udgifters støtteberettigelse bør denne forenkling gælde for alle tilskud fra ESF. De nye bestemmelser bør således gælde med tilbagevirkende kraft fra den 1. august 2006, som er datoen for ikrafttrædelsen af forordning (EF) nr. 1081/2006.(7) Forordning (EF) nr. 1081/2006 bør derfor ændres i overensstemmelse hermed –UDSTEDT FØLGENDE FORORDNING:Artikel 1I artikel 11, stk. 3, i forordning (EF) nr. 1081/2006 foretages følgende ændringer:1) Litra b) affattes således:"b) for så vidt angår tilskud:i) de indirekte omkostninger angivet efter en standardsats på op til 20 % af en interventions direkte omkostningerii) omkostninger efter en standardsats beregnet på grundlag standardskalaer for enhedsomkostninger fastlagt af medlemsstaterneiii) faste beløb til dækning af alle eller dele af omkostningerne ved interventionen. "2) Som andet, tredje og fjerde afsnit indsættes følgende:"De i første afsnit, litra b), nr. i), ii) og iii), anførte muligheder kan kun kombineres, hvis de hver især dækker forskellige støtteberettigede omkostningskategorier, eller hvis de anvendes til forskellige projekter som led i samme intervention.Omkostningerne i første afsnit litra b), nr. i), ii) og iii), fastlægges på forhånd på grundlag af en rimelig, afbalanceret og kontrollerbar beregning.Et fast bekøb som omhandlet i første afsnit, litra b), nr. iii), kan ikke overstige 50 000 EUR."Artikel 2Denne forordning træder i kraft dagen efter offentliggørelsen i Den Europæiske Unions Tidende .Den anvendes dog fra den 1. august 2006.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den […].På Europa-Parlamentets vegne På Rådets vegne[…] […]Formand Formand [1] EUT C 286 af 10.11.2008 "Revisionsrettens årsberetning om budgetgennemførelsen i regnskabsåret 2007, med institutionernes svar", kapitel 2, punkt 2.42.[2] EUT C af …, s. ....[3] EUT C af …, s. ....[4] EUT C af …, s. ....[5] EUT C af …, s. ....[6] EUT C 210 af 31.7.2006, s. 25.[7] EUT L 210 af 31.7.2006, s. 12.